钦定古今图书集成/理学汇编/字学典/第104卷 > 卢弘宣
## 钦定古今图书集成/理学汇编/字学典/第104卷 > 卢弘宣

按《唐书》本传：“卢弘宣，字子章，元和中，擢进士第，开成
中，拜剑南东川节度使，历工部尚书，秘书监，以太子
少傅致仕。”

按《卢氏杂记》：李德裕作相日，人有献书帖，德裕得之
执翫，颇爱其书。卢弘宣时为度支郎中，有善书名，召
至，出所获者书帖令观之，弘宣持帖久之不对。德裕
曰：“何如？”弘宣有恐悚状曰：“是某顷年所临小王帖。”太
尉弥重之。

按《金石录》，唐《襄州文宣王庙记》，“太和六年，卢弘宣篆。”